Kerynia Municipality

Φυσικές Περιπέτειες IV
2022-10-22
Τα Δημοτικά Συμβούλια Νεολαίας Κερύνειας, Λαπήθου και Καραβά, σας προσκαλούν σε ημερίδα που διοργανώνουν το Σάββατο 22 Οκτωβρίου με τίτλο «Φυσικές Περιπέτειες IV».
Η ημερίδα θα περιλαμβάνει ιππασίας – τοξοβολίας – βοτανολογία.
Η δράση θα λάβει χώρα στο ράντζο ελεύθερης ιππασίας Krokas Ranch λίγο έξω από το χωριό Λυθροδόντα. Οι συμμετέχοντες θα έχουν την ευκαιρία να γνωρίσουν τα εναλλακτικά αυτά αθλήματα και όχι μόνο.
Μετά το πέρας των δραστηριοτήτων μας, θα μεταβούμε για φαγητό σε εστιατόριο στο χωριό Λυθροδόντα.
Ελάτε να περάσουμε ένα όμορφο Σάββατο στη φύση.
Δικαίωμα συμμετοχής έχουν νέοι ηλικίας άνω των 15 εκτός αν συνοδεύονται απο τους γονείς τους.
Λεωφορεία από όλες τις πόλεις.
Σας Περιμένουμε!
Τιμή ανα άτομο 10 ευρώ.
Χορηγός της εκδήλωσης είναι ο Οργανισμός Νεολαίας Κύπρου.
Δηλώστε συμμετοχή εδώ: https://forms.gle/jBjN3uJdCb1KLGjt6
Για περισσότερες πληροφορίες ή εγγραφή μέσω τηλεφώνου παρακαλώ επικοινωνήστε μεταξύ των ωρών 17.00 – 20.00 καθημερινά: 99774711 Θεόδωρος
Πρόγραμμα:
—————————————-
9.00 Αναχώρηση Για Λυθροδόντα
– Κέντρο Χειροτεχνίας (Λευκωσία)
– Αγ. Γεώργιος Χαβούζας (Λεμεσός)
09.45 Άφιξη- Ξενάγηση στο χώρο
10.00 Δραστηριότητες Α Μέρος
11:35 Πρόγευμα
11:40 Δραστηριότητες Β Μέρος
13:15 Λήξη δραστηριοτήτων
13:30 Μεσημεριανό
15:30 Αναχώρηση – Επιστροφή

Συνάντηση με εκπρόσωπους των οργανωμένων συνόλων Επαρχίας Κερύνειας
2022-09-20

Διήμερης εκπαιδευτικής κατασκήνωσης
2022-09-14

Φυσικές Περιπέτειες ΙΙΙ
2022-09-10 - 2022-09-11
Τα Δημοτικά Συμβούλια Νεολαίας Κερύνειας, Λαπήθου και Καραβά, σας προσκαλούν σε διήμερη κατασκήνωση το Σαββατοκύριακο 10-11 Σεπτεμβρίου στον κατασκηνωτικό χώρο των προσκόπων στα Πλατάνια.
Το πρόγραμμα θα περιλαμβάνει δραστηριότητες ενημέρωσης σε θέματα βοτανολογίας, πεζοπορία, campfire, και πολλά άλλα.
Δικαίωμα συμμετοχής έχουν νέοι ηλικίας από 15 έως 35 χρονών.
Η μετάβαση θα γίνει με λεωφορείο από όλες τις πόλεις.
Η συμμετοχή είναι 5 Ευρώ.

Αναχώρηση (Σάββατο, 10/9):
Λευκωσία (Δημαρχείο Κερύνειας, Μάρκου Δράκου 8, Λευκωσία (παρά το οδόφραγμα Λήδρα Πάλας)) – 9:00 ΠΜ
Λεμεσός (Αγ. Γεώργιος Χαβούζας) – 9:00 ΠΜ
Πάφος – 9:00 (Ελάχιστος αριθμός συμμετοχών – 12 άτομα)
Λάρνακα – 9:00 (Ελάχιστος αριθμός συμμετοχών – 12 άτομα)
(Όσοι θέλουν να έρθουν με δικό τους όχημα θα πρέπει να είναι εκεί μέχρι τις 10:30 ΠΜ)
Προτεινόμενος εξοπλισμός: αθλητικά παπούτσια, φανάρι, φούτερ, υπνόσακος, παγούρι (Οι συμμετέχοντες ενθαρρύνονται να φέρουν τα μουσικά τους όργανα!)
Την Κυριακή 11/09 η αναχώρηση από τα Πλατάνια θα είναι στις 16:00
Προκρατήστε θέσεις έγκαιρα, συμπληρώνοντας την ακόλουθη φόρμα:
https://forms.gle/1g9wTRLTCyfwmwrc9
Για περισσότερες πληροφορίες αποταθείτε στα τηλέφωνα:
99793662(Κατερίνα)
Στηρίζει ο Οργανισμός Νεολαίας Κύπρου (ΟΝΕΚ)

Διήμερο της Νεολαίας στα Πλατάνια
2022-09-10 - 2022-09-11
Με ιδιαίτερη ικανοποίηση τα Δημοτικά Συμβούλια Νεολαίας των κατεχόμενων Δήμων Κερύνειας, Λαπήθου και Καραβά ολοκλήρωσαν με επιτυχία τη διήμερη εκπαιδευτική κατασκήνωση το Σαββατοκύριακο 10-11 Σεπτεμβρίου 2022 στον κατασκηνωτικό χώρο των προσκόπων στα Πλατάνια με την στήριξη του Οργανισμού Νεολαίας Κύπρου.
Οι νέοι είχαν την ευκαιρία να γνωρίσουν το Γεωπάρκο Τροόδους και να περπατήσουν στο Βοτανικό Κήπο Τροόδους “Α.Γ. Λεβέντης” μαθαίνοντας ποικίλα και ενδιαφέροντα από την γένεση της Κύπρου, ιστορίας δεκάδων εκατομμυρίων χρόνων καθώς επίσης και την ιδιαιτερότητα των πετρωμάτων της.
Επιπλέον, οι συμμετέχοντες παρακολούθησαν μια εξαιρετική παρουσίαση για τα σφουγγάρια της θάλασσας, την ιστορία του καραβιού της Κερύνειας αλλά και τον τρόπο κατασκευής του, από τον χαρισματικό και γεμάτο πάθος για το καράβι και την Κερύνεια κ. Γλαύκου Καριόλου.
Στην συνέχεια ακολούθησε το διαδραστικό εργαστήρι αγγειοπλαστικής από τον μερακλή αγγειοπλάστη κ Χρίστο Ασκόττη όπου με αγάπη για την δημιουργία, προσέφερε τις γνώσεις απλόχερα, με πολλή υπομονή.
Το βράδυ του Σαββάτου κάτω από το ολόγιομο φεγγάρι, με τη θερμοκρασία να θυμίζει χειμωνιάτικη ψύχρα, γύρω από τη φωτιά στον ειδικά διαμορφωμένο χώρο της κατασκήνωσης, και με την συνοδεία του Αντώνη Κούμα Antonis Koumas , ενός χαρισματικού μουσικού και ζεστού ανθρώπου, οι Κερυνειώτες τραγούδησαν και χόρεψαν δημιουργώντας ένα όμορφο μουσικό ταξίδι.
Η επόμενη μέρα βρήκε τους νέους σε πρωινή πεζοπορία προς του φυσικούς καταρράκτες της περιοχής. Στη διαδρομή πραγματοποιήθηκε διαδραστική επιστημονική ενημέρωση σχετικά με την τοπική χλωρίδα και πανίδα από το καταρτισμένο μέλος της Νεολαίας Λαπήθου, βιολόγο Γιώργο Φυττή, και την Περιβαλλοντολόγο Δρ. Έλλη Τζυρκαλλή σχετικά με τις ενδημικές πεταλούδες του τόπου μας.
Ένα διήμερο γεμάτο εμπειρίες, μα πάνω απ’ όλα γνωριμίες με νέους από ολόκληρη την επαρχία Κερύνειας, αλλά και φίλους που μας στηρίζουν. Κάποιοι γνώρισαν ξαδέρφια τους! Γνωρίσαμε Κερύνεια και θα συνεχίσουμε να γνωρίζουμε την επαρχία Κερύνειας με κάθε ευκαιρία και με κάθε τρόπο.

Εσπερινός Παναγίας Γλυκιώτισσας στα Πολεμίδα Λεμεσού (7/09/22)
2022-09-07
Ο Δήμος Κερύνειας σε συνεργασία με την Εκκλησιαστική Επιτροπή του Ιερού Ναού της Παναγίας Γλυκιώτισσας διοργανώνουν ξανά μαζί τον Εσπερινό της Παναγίας της Γλυκιώτισσας στη Λεμεσό.
Η γιορτή της Γλυκιώτισσας που καρτερούσε ο κάθε Κερυνειώτης με ανυπομονησία, γιορτάζεται ξανά, μακριά από την Κερύνεια μας, στην εκκλησία της Παναγίας της Γλυκιώτισσας στο λόφο Πολεμιδιών στη Λεμεσό, την Τετάρτη 7 Σεπτεμβρίου, 2022 και ώρα 6:30μμ. Του εσπερινού θα προστεί ο θεοφιλέστατος Επίσκοπος Αμαθούντος, κ. Νικόλαος.
Σε περίπτωση που επιθυμούν να μεταβούν Κερυνειώτες από άλλες πόλεις και υπάρχει ικανοποιητικός αριθμός δηλώσεων, ο Δήμος Κερύνειας θα διαθέσει λεωφορείο
Παρακαλούμε όπως δηλώσετε συμμετοχή τηλεφωνώντας στα γραφεία του Δήμου Κερύνειας στο 22818040, το αργότερο μέχρι την Παρασκευή 5 Σεπτεμβρίου, 2022.

Επίσκεψη Αντιπροσωπείας Δήμου στην Κερύνεια Αχαΐας
2022-09-05
Αντιπροσωπεία του Δήμου μας αποτελούμενη από την Αντιδήμαρχο κ. Μαρία Κουρούγιαννη και τον Πρόεδρο της Επιτροπής Διαφώτισης κ. Ιωσήφ Βιολάρη, επισκέφθηκε τον Δήμο Αιγιαλείας στην Αχαΐα Πελοπόννησο όπου συμμετείχε στις εκδηλώσεις ΟΙΝΟΞΕΝΕΙΑ 2022.
Το Σάββατο 27 Αυγούστου 2022 σε εκδήλωση που έγινε στην πόλη ΚΕΡΥΝΕΙΑ, ο Δήμαρχος Αιγιαλείας κ. Δημήτρης Καλογερόπουλος μαζί με τον Πρόεδρο της Κερύνειας κ. Δημήτρη Σκούρα, προέβησαν σε αποκαλυπτήρια πλάκας προς τιμή του μ. Μιχαλάκη Λεπτού ο οποίος ήταν ο χορηγός της κατασκευής της κεντρικής πλατείας της πόλης από την Κυπριακή Κυβέρνηση το 2013.
Τα αποκαλυπτήρια έγιναν στην παρουσία των παιδιών του Μιχαλάκη Λεπτού, Γιώργου και Παντελή Λεπτού. Ακολούθως και μετά τον χαιρετισμό της Δημάρχου μας κ. Ρίτας Ελισσαίου Κωμοδίκη τον οποίο ανέγνωσε η Αντιδήμαρχος, κ. Μαρία Κουρούγιαννη, ο Δήμος μας, παρουσίασε το ντοκιμαντέρ «Κερύνεια μια πόλη υπό κατοχήν» και ο κ. Βιολάρης προέβη σε παρουσίαση της ιστορίας της Κερύνειας με ομιλία και σειρά διαφανειών.
Το πρόγραμμα έκλεισε με παρασκευή κυπριακών εδεσμάτων (τταβάς, παλουζές κ.λ.π) από την διακεκριμένη Σεφ Κωνσταντίνα Βούλγαρη και καλλιτεχνικό πρόγραμμα.
Ο Δήμος Αιγιαλείας είναι διδυμοποιημένος με τον Δήμο Κερύνειας από το 1998 και τα εγκαίνια της πλατείας έγιναν το 2013 από την τότε Υπουργό Εσωτερικών της Κύπρου, κ. Ελένη Μαύρου.
Ένα διήμερο γεμάτο εμπειρίες, μα πάνω απ’ όλα γνωριμίες με νέους από ολόκληρη την επαρχεία Κερύνειας, αλλά και φίλους που μας στηρίζουν. Κάποιοι γνώρισαν ξαδέλφια τους! Γνωρίσαμε Κερύνεια και θα συνεχίσουμε να γνωρίζουμε την επαρχεία Κερύνειας με κάθε ευκαιρία και με κάθε τρόπο.
Αυτή είναι η δική μας χαρά και σας ευχαριστούμε πολύ που ήσασταν μαζί μας.
Ραντεβού σύντομα στις επόμενες δραστηριότητες που ετοιμάζουμε. Ακολουθήστε μας στις σελίδες μας στο fb για να είσαστε μαζί μας σε κάθε επόμενο κάλεσμα.
Νεολαία Δήμου Κερύνειας – Kyrenia Municipality Youth
Νεολαία Καραβά – Karavas Youth
Νεολαία Δήμου Λαπήθου
Θερμές ευχαριστίες στο Σώμα Προσκόπων Κύπρου και ειδικά στον Γενικό Έφορο κ Γιώργο Ανδρέου και τον Έφορο Κατασκηνώσεων κ. Σωτήρη Χ”Ανδρέου για την στήριξη και την άψογη συνεργασία.

Συνάντηση με Επαρχιακή Επιτροπή του ΑΚΕΛ Λευκωσίας – Κερύνειας
2022-07-26

ΑΝΤΙΚΑΤΟΧΙΚΗ ΕΚΔΗΛΩΣΗ ΜΝΗΜΗΣ, ΤΙΜΗΣ ΚΑΙ ΑΓΩΝΑ ΕΠΑΡΧΙΑΣ ΚΕΡΥΝΕΙΑΣ ΣΤΟΝ ΤΥΜΒΟ ΜΑΚΕΔΟΝΙΤΙΣΣΑΣ
2022-07-22
Φωτο/Βίντεο:Πέτρος Πετρίδης
Φίλες και φίλοι, η απόδοση τιμής στους Ήρωες που θυσιάστηκαν στο βωμό της Ελευθερίας και της Δημοκρατίας αποτελεί οφειλόμενο χρέος όλων μας. Αυτό πράττουν εδώ και πολλά χρόνια οι εκτοπισμένοι Δήμοι Κερύνειας, Λαπήθου και Καραβά, η Ένωση Κοινοτήτων Επαρχίας Κερύνειας, τα Προσφυγικά Σωματεία «H Λάπηθος», «Ο Καραβάς» και ο Όμιλος Γυναικών Επαρχίας Κερύνειας.
Η σεμνή εκδήλωση που πραγματοποιήθηκε χθες Πέμπτη, 21 Ιουλίου 2022, στον Τύμβο της Μακεδονίτισσας, Στρατιωτικό Κοιμητήριο Ελλαδιτών και Ελληνοκυπρίων πεσόντων κατά την τουρκική εισβολή στην Κύπρο το 1974, άρχισε με το άναμμα φλόγας στη μνήμη των Πεσόντων της τουρκικής εισβολής, από τους Προέδρους των Συμβουλίων Νεολαίας των Δήμων Κερύνειας, Λαπήθου, Καραβά και τα Συστήματα Ναυτοπροσκόπων Επαρχίας Κερύνειας αφού προηγήθηκε πορεία από το μνημείο Πεσόντων και Αγνοουμένων του Δήμου Κερύνειας στην οποία συμμετείχαν οι εκτοπισμένοι Δήμοι, Κοινότητες, τα Συμβούλια Νεολαίας, τα Προσφυγικά Σωματεία και οι Οργανώσεις της κατεχόμενης από τους τούρκους εισβολείς Επαρχίας Κερύνειας.
Ακολούθησε τρισάγιο από τον Μητροπολίτη Κυρηνείας κ. κ. Χρυσόστομο, εις μνήμη των πεσόντων κατά την εισβολή, των αγνοουμένων και όσων έφυγαν από τη ζωή με τον καημό της επιστροφής. Ακολούθησε ομιλία εκ μέρους των διοργανωτών από τον Δήμαρχο Λαπήθου κ. Νεοπτόλεμο Κότσαπα και ομιλία του Πρόεδρου της Κυπριακής Δημοκρατίας την οποία διάβασε ο Υπουργός Γεωργίας Αγροτικής Ανάπτυξης και Περιβάλλοντος κ. Κώστας Καδής.
Μετά τις ομιλίες έγινε ανάγνωση ψηφίσματος από τον Πρόεδρο του Συμβουλίου Νεολαίας Δήμου Κερύνειας κ. Θεόδωρο Λαφαζάνη.
Το ψήφισμα εγκρίθηκε από τους παρευρισκόμενους και παραδόθηκε από τους διοργανωτές στον Υπουργό κ. Καδή, ο οποίος θα το παραδώσει στον Πρόεδρο της Δημοκρατίας και στην Πρόεδρο της Κυπριακής Βουλής κυρία Αννίτα Δημητρίου, η οποία ήταν παρούσα και απηύθυνε σύντομο χαιρετισμό.
Η εκδήλωση ολοκληρώθηκε με κατάθεση στεφάνων από τον Υπουργό εκ μέρους του ΠτΔ, την Πρόεδρο της Βουλής, τον Μητροπολίτη Κυρηνείας, Εκπροσώπους Κομμάτων, Στρατού, Αστυνομίας, Δήμων, Κοινοτήτων, Σωματείων, Νεολαίας και από τους οργανωτές της εκδήλωσης.
Το πρόγραμμα της εκδήλωσης συντόνιζε η άξια Κερυνειώτισσα, Ελένη Κολιού.
Ο Αγώνας για την διακρίβωση της τύχης όλων των αγνοουμένων μας και της απελευθέρωσης των κατεχόμενων τόπων μας συνεχίζεται.
Σας παραθέτω το Ψήφισμα:
ΨΗΦΙΣΜΑ
Εμείς οι νόμιμοι κάτοικοι της Πόλης και Επαρχίας Κερύνειας, σε αντικατοχική εκδήλωση που πραγματοποιήσαμε σήμερα Πέμπτη, 21 Ιουλίου 2022 στον ιερό χώρο του Τύμβου στη Μακεδονίτισσα, για τη μαύρη επέτειο της Τουρκικής εισβολής του 1974, την κατάληψη και συνεχιζόμενη κατοχή της Πόλης και Επαρχίας Κερύνειας, εγκρίναμε το πιο κάτω ψήφισμα το οποίο και σας γνωστοποιούμε:
Καταδικάζουμε τη βάρβαρη Τουρκική εισβολή του 1974, που είχε ως αποτέλεσμα την κατάληψη και τη συνεχιζόμενη για 48 χρόνια κατοχή του 37% του εδάφους της Κυπριακής Δημοκρατίας και ολόκληρης της Επαρχίας μας, χιλιάδες νεκρούς και αγνοούμενους και το βίαιο εκτοπισμό μας από τα σπίτια και τις περιουσίες μας. Οι προκλήσεις και οι πολύπλευροι κίνδυνοι που αντιμετωπίζει, ο Κυπριακός λαός δεν επιτρέπουν εφησυχασμό.
Όσα χρόνια και αν περάσουν θα αγωνιζόμαστε ενάντια στην κατοχή, θα επαγρυπνούμε και θα Διεκδικούμε με κάθε τρόπο και μέσο την απελευθέρωση, μια δίκαιη, βιώσιμη και λειτουργική λύση στο Κυπριακό πρόβλημα, η οποία

Να βασίζεται στα ψηφίσματα των Ηνωμένων Εθνών,το Διεθνές Δίκαιο,και το Ευρωπαϊκό Κεκτημένο
Να απαλλάσσει την Κύπρο από τα κατοχικά στρατεύματα και τους εποίκους
Να εξασφαλίζει την επιστροφή όλων των προσφύγων στα σπίτια και τις περιουσίες τους
Να κατοχυρώνει τα ανθρώπινα δικαιώματα και τις βασικές ελευθερίες όλων των Κυπρίων
Να διασφαλίζει την ειρήνη και την ευημερία για όλους τους κατοίκους της Κύπρου

Καλούμε τις μεγάλες δυνάμεις να πιέσουν την Τουρκία Να αποσύρει τα κατοχικά στρατεύματα, Να τερματίσει την εντεινόμενη προκλητική και επεμβατική της πολιτική και τις απαιτήσεις της για αναχρονιστικές εγγυήσεις.
Καταδικάζουμε το προδοτικό πραξικόπημα που έδωσε αφορμή υλοποίησης των από πολλού προγραμματισμένων άνομων σχεδίων της Τουρκίας.
Αποδίδουμε φόρο τιμής στους ήρωές που έπεσαν στα πεδία των μαχών, υπερασπιζόμενοι τα ιδανικά της Ελευθερίας και τις Δικαιoσύνης.
Υποκλινόμαστε στις οικογένειες των αγνοουμένων, εκφράζουμε την πλήρη συμπαράσταση μας για το δράμα που περνούν για μισό αιώνα και απαιτούμε την πλήρη διαλεύκανση της τύχης τους.
Μνημονεύουμε όσους απεβίωσαν στην προσφυγιά με ανεκπλήρωτo τον πόθο της επιστροφής στη γη μας.
Καλούμε τον Εξοχότατο Πρόεδρο της Κυπριακής Δημοκρατίας, μαζί με όλες ανεξαίρετα τις Πολιτικές Δυνάμεις του τόπου, σε πνεύμα ενότητας και ομοψυχίας, να σταθούν αλληλέγγυοι στις δίκαιες διεκδικήσεις των Κερυνειωτών και όλων των προσφύγων και να διεκδικήσουν τη διασφάλιση των Ανθρωπίνων Δικαιωμάτων όλων των Κυπρίων.

Αντικατοχική Εκδήλωση Μνήμης, Τιμής και Αγώνα Επαρχίας Κερύνειας
2022-07-21 19:00 (Europe/Athens) | Tύμβος Μακεδονίτισσας, Cyprus

ΜΝΗΜΟΣΥΝΟ ΠΕΣΟΝΤΩΝ ΚΑΙ ΔΕΗΣΗ ΥΠΕΡ ΤΗΣ ΑΝΕΥΡΕΣΗΣ ΤΩΝ ΑΓΝΟΟΥΜΕΝΩΝ ΤΗΣ ΠΟΛΗΣ ΤΗΣ ΚΕΡΥΝΕΙΑΣ
2022-07-13
Η Δήμαρχος και το Δημοτικό Συμβούλιο του Δήμου Κερύνειας σας προσκαλούν στο ετήσιο μνημόσυνο πεσόντων και δέηση υπέρ της ανεύρεσης των αγνοουμένων της πόλης της Κερύνειας κατά την βάρβαρη Τουρκική εισβολή του 1974 την Τετάρτη 13 Ιουλίου 2022, στις 7:30 μ.μ. στο Μνημείο Πεσόντων και Αγνοουμένων του Δήμου Κερύνειας, (κοντά στον Τύμβο Μακεδονίτισσας)
Θα προηγηθεί Τρισάγιο προϊσταμένου του Πανιερωτάτου Μητροπολίτη Κυρηνείας κ.κ. Χρυσοστόμου και θα ακολουθήσει σύντομη ομιλία της Δημάρχου κ. Ρίτας Ελισσαίου Κωμοδίκη εκ μέρους των οργανωτών και της Αντιδημάρχου κ. Μαρίας Μουστάκα Κουρούγιαννη εκ μέρους των συγγενών.
Η εκδήλωση θα ολοκληρωθεί με κατάθεση στεφάνων από τους παρευρισκόμενου

Εκδήλωση Δημοτικού Συμβουλίου Νεολαίας
2022-07-07
Κοπιάστε να περάσουμε όμορφα σε μια καλοκαιρινή μουσική βραδιά στο προαύλιο χώρο του προσωρινού δημαρχείου Κερύνειας με τους Ανδρέας Ελεσνίτσαλης, Ραφαέλλος Αγαπίου και Στέλλα Κουλούκουσα.
Στο χώρο θα προσφέρεται σε φιλικές τιμές καλαμάκι σουβλάκι, hot-dog και ποτό.
Ώρα: 8:30
Είσοδος 5€ με ένα ποτό.
Διεύθυνση: Μάρκου Δράκου 8 (πλησίον οδόφραγματος Λήδρα Πάλας)

ΜΙΚΡΗ ΠΑΤΡΙΔΑ
2022-06-29
Μεγάλη συναυλία 48 χρόνια μετά την τουρκική εισβολή, με τον σημαντικό Έλληνα ερμηνευτή Κώστα Μακεδόνα και πλήθος καλλιτεχνών στο Σκαλί Αγλαντζιάς.
Παρασκευή 29 Ιουλίου 2022 στις 9:00 το βράδυ.
Συμμετέχουν οι ερμηνευτές: Κώστας Μακεδόνας, Κούλης Θεοδώρου, Πέτρος Κουλουμής, Βασιλική Χατζηαδάμου, Μαρίνα Βερζανλή, Μαρίλια Χαραλαμπίδη, το πολυφωνικό σχήμα/χορωδία “Sinfonia Magistrale” με μαέστρο την Ρούλα Τυρίμου και οκταμελής ορχήστρα.
Απαγγελίες: Γιάννα Λευκάτη, Πόλυς Κυριάκου και Σαλώμη Ιεροπούλου
Μαέστρος/ενορχηστρωτής: Φώτης Μουσουλίδης.
Καλλιτεχνική επιμέλεια: Πόλυς Κυριάκου.
Η συναυλία πραγματοποιείται υπό την αιγίδα του Γραφείου Επιτρόπου Προεδρίας και της Παγκόσμιας Συντονιστικής Επιτροπής Κυπριακού Αγώνα (ΠΣΕΚΑ), εις μνήμην του φιλάνθρωπου Κύπριου της Αμερικής Νίκου Μουγιάρη, με την ευκαιρία του ετήσιου Συνεδρίου των Αποδήμων που γίνεται στον τόπο μας αυτό το καλοκαίρι.
“MIΚΡΗ ΠΑΤΡΙΔΑ”.
Σκαλί Αγλαντζιάς την Παρασκευή 29 Ιουλίου 2022 στις 9:00 το βράδυ.
Εισιτήρια €5.00
Από soldoutticketbox: https://www.soldoutticketbox.com/mikri-patrida-skali…/…
και από όλα τα καταστήματα Στεφανή

Μουσική Βραδιά
2022-06-27 08:00 - 17:00

Καλοκαιρινή Μουσική Βραδιά
2022-06-27

Ετήσια εκδρομή Κερυνειωτών του Δήμου Κερύνειας!
2022-06-25

ΕΠΙΣΤΡΕΦΟΥΜΕ ΣΤΗΝ ΕΛΕΥΘΕΡΗ ΚΕΡΥΝΕΙΑ ΒΙΩΜΑΤΙΚΑ ΕΡΓΑΣΤΗΡΙΑ
2022-05-29

Γενική Συνέλευση του Σωματείου Ευημερίας Κερυνειωτών
2022-05-18

Συνάντηση του Προέδρου του Οργανισμού Νεολαίας Κύπρου
2022-05-05

Παρέλαση για την επέτειο της 25ης Μαρτίου
2022-03-25 08:00 - 17:00

Επέτειος της 25η Μαρτίου
2022-03-25
Με τη συμμετοχή της στην παρέλαση για την επέτειο της 25η Μαρτίου, η Νεολαία του Δήμου Κερύνειας έστειλε σήμερα μήνυμα αγωνιστικότητας.
Παρέλασε περήφανα και με ακμαίο το ηθικό βροντοφώναξε πως τα σύνορα αυτού του τόπου είναι στην Κερύνεια, δηλώνοντας έτσι τη θέληση για αγώνα και επιστροφή στις πατρογονικές μας εστίες. Κανένας δεν ξεχνά, τίποτα δεν ξεχνιέται.

Συνάντηση με Κλεάνθη Μουστάκα
2022-03-02
Μερικές φωτογραφίες από τη σημερινή επίσκεψη του αγαπητού μας Κλεάνθη Μουστάκα στα προσωρινά γραφεία του Δήμου Κερύνειας όπου μας παρουσίασε το νέο μοντέλο, ομοίωμα του αρχέγονου καραβιού της Κερύνειας σε κλίμακα 1:25 του πραγματικού μεγέθους του, και μας ενημέρωσε για το στόχο του να κατασκευαστεί σε πραγματικό μέγεθος.
Στη συνάντηση παρευρέθηκαν η Βουλεύτρια Κερύνειας, κ. Ρίτα Θεοδώρου Σούπερμαν, ο Δημοτικός Σύμβουλος Κερύνειας, κ. Άκης Σχίζας, ο οποίος είναι και εκπρόσωπος του Δήμου στο Διοικητικό Συμβούλιο του Πολιτιστικού Ιδρύματος «Κερύνεια Χρυσοκάβα», καθώς και η Δημοτική Γραμματέας του Δήμου Κερύνειας, κ. Ειρήνη Κοκότη #kyreniamunicipality #neverforget #kyrenia

Αγιασμός και κοπή της παραδοσιακής Βασιλόπιτας στην 1η συνεδρία του 2022 της Επιτροπής Κατεχόμενων Δήμων
2022-01-13
Έλαβε χώρα το πρωϊνό της Πέμπτης, 13 Ιανουαρίου 2022, στα προσωρινά Γραφεία του Δήμου Κερύνειας στη Λευκωσία, η 1η συνεδρία του 2022 της Επιτροπής Κατεχόμενων Δήμων.
Σ’ αυτήν πραγματοποιήθηκε Αγιασμός και κοπή της παραδοσιακής Βασιλόπιτας. Ο Πρόεδρος της Επιτροπής, Δρ. Πέτρος Καρεκλάς, ευχήθηκε όπως το 2022 αποτελέσει την αρχή του τέλους της τουρκικής κατοχής των εδαφών μας, ώστε να μπορέσουν επιτέλους οι πρόσφυγες να επιστρέψουν ελεύθερα στα σπίτια και τις περιουσίες τους και όπως η επόμενη βασιλόπιτα κοπεί στις παραδοσιακές έδρες των Δήμων και Κοινοτήτων.
Στη συνέχεια ο Πρόεδρος έκανε σύντομη ανασκόπηση της αξιόλογης δράσης της Επιτροπής τη χρονιά που πέρασε, επισημαίνοντας τους περιορισμούς που υπήρξαν λόγω της πανδημίας και που είχαν ως αποτέλεσμα διάφορες εκδηλώσεις της Επιτροπής τελικά να μην πραγματοποιηθούν. Ενόψει τούτου ευχήθηκε όπως το νέο έτος σημάνει το τέλος της πανδημίας η οποία ταλαιπωρεί όλους μας με ποικίλους τρόπους, ώστε να μπορέσουμε όλοι να πραγματοποιήσουμε αυτά που προγραμματίζουμε για φέτος στους διάφορους τομείς.
Τέλος, ο Πρόεδρος της Επιτροπής απένειμε εκ μέρους όλων αναμνηστικό δώρο στον κ. Χρίστο Χατζηγιάγκου, Γραμματέα της Ένωσης Δήμων Κύπρου, ο οποίος βρίσκεται προ αφυπηρετήσεως, ευχαριστώντας τον για την πολύχρονη προσφορά του στην Επιτροπή τόσον από τη θέση του Γραμματέα της Ένωσης Δήμων όσον και ως πρώτου Γραμματεά της Επιτροπής Κατεχόμενων Δήμων, κατά τη δεκαετία του 1990. Στη συνεδρία παρέστη ο νεοδιορισθείς Γραμματέας της Ένωσης Δήμων Κύπρου κ. Μιχάλης Σωκράτους, τον οποίο ο Πρόεδρος και τα μέλη της Επιτροπής καλωσόρισαν και του ευχήθηκαν κάθε επιτυχία στο έργο του.
Επιτροπή Κατεχόμενων Δήμων

Οι Νεολαία της Κερύνειας μας!
2021-12-09
Μετά το πέρας της τελευταίας για το 2021 συνεδρίασης του Δημοτικού Συμβουλίου Κερύνειας, τα μέλη του Συμβουλίου Νεολαίας παρέθεσαν δείπνο προς τη Δήμαρχο, τα μέλη του Δημοτικού Συμβουλίου και το προσωπικό του Δήμου.
Ευχαριστούμε θερμά τα μέλη του Δημοτικού Συμβουλίου Νεολαίας του Δήμου Κερύνειας για την όμορφη αυτή βραδιά , αλλά πολύ περισσότερο που και φέτος, χάριν στις ακούραστες προσπάθειές τους, κατάφεραν να επεκτείνουν ακόμη περισσότερο την ομάδα, προσθέτοντας νέα μέλη. Τα νέα αυτά μέλη, δικά σας παιδία και εγγόνια, μας κάνουν όλους περιφανούς με το πάθος τους για δράση και συνέχισης του αγώνα για διεκδίκηση των δικαιωμάτων μας.
Αυτή η νέα γενεά Κερυνειωτων αποδεικνύει καθημερινά ότι, δεν έχει ξεχάσει και ότι έχουν παραλάβει την σκυτάλη και με πείσμα και μεγάλη αγωνιστικότητα δίνουν το παρόν τους σε όλα τα φάσματα της κοινωνίας και του αθλητισμού με μοναδικά σύνθημα το, «Κερύνεια-Επιστροφή».

ΤΕΛΕΤΗ ΑΠΟΝΟΜΗΣ ΒΡΑΒΕΙΩΝ ΠΑΓΚΥΠΡΙΟΥ ΔΙΑΓΩΝΙΣΜΟΥ ΕΙΚΑΣΤΙΚΟΥ ΕΡΓΟΥ 2021 « ΖΩ – ΔΗΜΙΟΥΡΓΩ ΣΕ ΜΙΑ ΕΛΕΥΘΕΡΗ ΚΥΠΡΟ »
2021-11-29
Με ιδιαίτερη ικανοποίηση τα Δημοτικά Συμβούλια Νεολαίας των κατεχόμενων Δήμων Κερύνειας, Λαπήθου και Καραβά ανακοινώνουν την επιτυχή ολοκλήρωση του Παγκύπριου μαθητικού διαγωνισμού εικαστικού Έργου με θέμα «ΖΩ-ΔΗΜΙΟΥΡΓΩ ΣΕ ΜΙΑ ΕΛΕΥΘΕΡΗ ΚΥΠΡΟ».
Ο Παγκύπριος Διαγωνισμός προκηρύχθηκε με στόχο να δοθεί η ευκαιρία στους νέους να εκφράσουν το όραμα τους για μια ελεύθερη ενωμένη Κύπρο μέσα από ένα δημιουργικό διάλογο με την πολύπαθη σύγχρονη ιστορία και κληρονομιά του τόπου μας. Έχοντας ως εφαλτήριο προσωπικά βιώματα αλλά και αντλώντας στοιχεία από τη συλλογική μνήμη, μαθητές Δημοτικού, Γυμνασίου και Λυκείου κλήθηκαν να δημιουργήσουν και να παρουσιάσουν υπό μορφή εικαστικού Έργου μεγέθους Α3 το όραμα τους για μια ελεύθερη Κύπρο.
Ο διαγωνισμός διαχωρίστηκε σε 3 κατηγορίες:
– Α Ομάδα: Τάξεις Δ, Ε & ΣΤ Δημοτικού
– Β Ομάδα: Τάξεις Α, Β & Γ Γυμνασίου
– Γ Ομάδα: Τάξεις Α, Β & Γ Λυκείου
Στο διαγωνισμό υποβλήθηκαν συνολικά Ά Ομάδα_ 290 συμμετοχές, ΄Β Ομάδα_ 70 συμμετοχές και Γ ομάδα _ 6 συμμετοχές.
Σύμφωνα με τα αποτελέσματα της κριτικής επιτροπής διακρίθηκαν στην:
Α’ ομάδα:
1.Ελεονώρα Ιωάννου _ Δημοτικό Σχολείο Χρυσελεούσας _ Λευκωσία _ Α’ Βραβείο
2.Χρυσήλια Αγγελή _ Ά Δημοτικό Σχολείο Γερίου _ Λευκωσία _ Β’ Βραβείο
3.Παρασκευή Νικηφόρου _ Δημοτικό Σχολείο Χρυσελεούσας _ Λευκωσία _ Γ’ Βραβείο
4.Γεωργία Χριστοφή _ Pascal Primary School _Λεμεσός _ Έπαινος
5.Ιωάννα Κάλια _ Η’ Δημοτικό Σχολείο Λεμεσού _ Έπαινος
6.Αικατερίνη Μαργώνη _ Δ’ Δημοτικό Σχολείο Αραδίππου _ Λάρνακα _ Έπαινος
Β’ ομάδα:
1.Καλυψώ Ρούσου _ Γυμνάσιο Αρχιεπισκόπου Μακαρίου Γ _ Λευκωσία _ Α’ Βραβείο
2.Σπύρου Θεοδώρα _ Β’ ΤΕΣΕΚ _ Λευκωσίας _ Β’ Βραβείο
3.Αντωνία Φυσέντζου _ Β’ Περιφερειακό Γυμνάσιο _ Μαλούντας _ Γ’ Βραβείο
4.Άννα Χαλάχαν _ Γυμνάσιο Αρχιεπισκόπου Μακαρίου Γ _ Λευκωσία _Έπαινος
5.Φωτεινή Ανδρέου _ Γυμνάσιο Αγίου Στυλιανού _ Λακατάμεια _ Έπαινος
6.Αλέξανδρος Μιχαήλ _ Ολύμπιον Γυμνάσιο _ Λευκωσία _ Έπαινος
Γ’ ομάδα:
1.Αναστασίου Μυριάνθη _ Λύκειο Αγίου Αντωνίου – Λεμεσός _ Α’ Βραβείο
2.Πωλίνα Παρασκευά _ Λύκειο Αγίου Αντωνίου – Λεμεσός _ Β’ Βραβείο
3.Εβελίνα Σωτηρίου _ The Grammar School _ Λευκωσία _ Γ’ Βραβείο
4.Αντρέας Χριστοφόρου _ Pascal English School_ Λεμεσός _Έπαινος
5.Ολεξάνδρα Ζαγκίρνα _ Λύκειο Αγίου Αντωνίου – Λεμεσός _ Έπαινος
6.Δημοσθένους Άννα _ Λύκειο Αγίου Αντωνίου – Λεμεσός _ Έπαινος
Η τελετή απονομής των βραβείων πραγματοποιήθηκε το Σάββατο, 27 Νοεμβρίου 2021, ώρα 17:00 στην Τάφρο Πλατείας Ελευθερίας όπου οι διακριθέντες παρέλαβαν συμβολικά βραβεία. Στο ίδιο χώρο εκτέθηκαν οι δημιουργίες όλων των συμμετεχόντων συνθέτοντας ένα ιδιαίτερο περιβάλλον.
Στην εκδήλωση χαιρετισμούς απηύθυναν ο Διευθυντής Μέσης Εκπαίδευσης κ. Κυπριανός Λουής, εκ μέρους του Υπουργείου Παιδείας, Πολιτισμού, Αθλητισμού και Νεολαίας, ο Δήμαρχος Λαπήθου κ. Νεοπτόλεμος Κότσαπας, εκ μέρους των Δήμων Κερύνειας, Λαπήθου και Καραβά, ο Πρόεδρος του Δημοτικού Συμβουλίου Νεολαίας Δήμου Καραβά, κ. Μάριος Μούγης, εκ μέρους των Δημοτικών Συμβουλίων Νεολαίας Κερύνειας, Λαπήθου και Καραβά, ενώ ο Καραβιώτης Γιώργος Πογιατζής, εκ μέρους της κριτικής επιτροπής αναφέρθηκε στη διαδικασία και τα κριτήρια επιλογής των έργων.
Τα Δημοτικά Συμβούλια Νεολαίας Κερύνειας, Λαπήθου και Καραβά εκφράζουν τις θερμές ευχαριστίες τους σε όλους τους μικρούς δημιουργούς που συνέθεσαν τα όνειρα τους στο χαρτί, αλλά και τους εκπαιδευτικούς και γονείς που στήριξαν την προσπάθεια των παιδιών. Ευχαριστίες επίσης στο Υπουργείο Παιδείας και Πολιτισμού για την στήριξή του, τους Δήμους Κερύνειας, Λαπήθου και Καραβά για τη συμπαράστασή τους και τις διευκολύνσεις που μας έχουν προσφέρει καθώς και τον Δήμο Λευκωσίας και Οργανισμό Νεολαίας Κύπρου για την υποστήριξη του.

Aναδάσωση των περιοχών που πλήγηκαν από τις πυρκαγιές τον περασμένο Αύγουστο.
2021-11-27

12ο Συμπόσιο Δήμου Κερύνειας - Ο ρόλος του Διεθνούς Παράγοντος στην Επίτευξη Δίκαιης Λύσης του Κυπριακού
2021-11-20
12ο Συμπόσιο Δήμου Κερύνειας
20 Νοεμβρίου, 2021
Ξενοδοχείο “CLEOPATRA”, Λευκωσία
Ώρα: 09.00 π.μ.
Προβολή ταινίας παραγωγής του Δήμου Κερύνειας σε σκηνοθεσία Μιχάλη Γεωργιάδη με τίτλο « Κερύνεια: Ευρωπαϊκή πόλη, κατεχόμενη από το 1974»
Εισηγητές

Ανδρέας Δ. Μαυρογιάννης, Διαπραγματευτής
Καλλιόπη Αγαπίου – Ιωσηφίδου, Επίκουρη Καθηγήτρια, Κάτοχος Ευρωπαϊκής Έδρας Jean Monnet (2001), Τμήμα Κοινωνικών και Πολιτικών Επιστημών, Πανεπιστήμιο Κύπρου
Κωνσταντίνος Κόμπος, Αναπληρωτής Καθηγητής Δημοσίου Δικαίου και Δικαίου της ΕΕ, Πανεπιστήμιο Κύπρου

Συντονιστής της συζήτησης ο δημοσιογράφος κ. Γιάννης Νικολάου

Εκδήλωση «Μνήμες Κατεχόμενης Γης» από Επιτροπές Κατεχόμενων Δήμων και Κοινοτήτων
2021-11-17
Πραγματοποιήθηκε τη Δευτέρα το βράδυ, 15 Νοεμβρίου 2021, στην αίθουσα «Αρχάγγελος» της Ιεράς Μονής Κύκκου στη Λευκωσία, η θεσμοθετημένη πλέον εκδήλωση «Μνήμες Κατεχόμενης Γης» της Επιτροπής Κατεχόμενων Δήμων και της Επιτροπής Κατεχόμενων Κοινοτήτων, τηρουμένων όλων των υγειονομικών πρωτοκόλλων για την πανδημία.
Η εκδήλωση καταδίκης της παράνομης μονομερούς ανακήρυξης του ψευδοκράτους από την Τουρκία το 1983, τελούσε υπό την αιγίδα της Προέδρου της Βουλής των Αντιπροσώπων, κυρίας Αννίτας Δημητρίου, η οποία ήταν και η κύρια ομιλήτρια. Στην ομιλία της η κα Δημητρίου ανέφερε μεταξύ άλλων ότι «η ενέργεια αυτή συνιστά το αποκορύφωμα των στρατηγικών επεκτατικών βλέψεων της Άγκυρας στο νησί και της πάγιας επιδίωξής της για δημιουργία δύο ξεχωριστών οντοτήτων στη βάση γεωγραφικού, θεσμικού και εθνοτικού διαχωρισμού. Δηλώνουμε ευθαρσώς πως δεν συμβιβαζόμαστε με την κατοχή και τη διχοτόμηση. Θέλουμε να οικοδομήσουμε ένα ειρηνικό, βιώσιμο και υποσχόμενο μέλλον για τον τόπο μας.»
Στις τοποθετήσεις τους εκ μέρους των διοργανωτών, τόσον ο Πρόεδρος της Επιτροπής Κατεχόμενων Δήμων, Δρ. Πέτρος Καρεκλάς, όσο και ο Προεδρεύων της Επιτροπής Κατεχόμενων Κοινοτήτων, Δρ. Ελευθέριος Αντωνίου, εξήραν τη μεγάλη σημασία ομοψυχίας του προσφυγικού κόσμου της Κύπρου σε αυτές τις δύσκολες στιγμές και έστειλαν ένα ισχυρό μήνυμα καταδίκης της ανακήρυξης του ψευδοκράτους και αγωνιστικότητας μέχρι την αποκατάσταση των δικαίων και δικαιωμάτων μας.
Επίσης, αναγνώστηκε και εγκρίθηκε Ψήφισμα, το οποίο την επομένη αποστάληκε σε φορείς της πολιτικής ηγεσίας και σε διεθνείς αντιπροσωπείες. Το καλλιτεχνικό πρόγραμμα της εκδήλωσης επιμελήθηκε ο Κύπριος συνθέτης Σάββας Σάββα, τον οποίο συνόδευσαν στο τραγούδι οι Μαρία Κούλα, Γεωργία Νικολάου και Χριστιάνα Λάρκου.
Οι διοργανωτές ευχαριστούν θερμά όλους τους συντελεστές, την Ι.Μ. Κύκκου για την ευγενή παραχώρηση του χώρου, καθώς και τα ΜΜΕ και ιδιαίτερα τον χορηγό επικοινωνίας, ΡΙΚ, το οποίο μετέδωσε ζωντανά και τηλεοπτικά την εκδήλωση, συνδράμοντας έτσι ουσιαστικά στην όλη προσπάθεια να φτάσει το μήνυμα σε κάθε γωνιά της Κύπρου και όχι μόνον, για συνέχιση του αγώνα για ειρήνη, δικαιοσύνη και ελευθερία και πως δε συμβιβαζόμαστε με τη διχοτόμηση!
Επισυνάπτεται το Ψήφισμα και φωτογραφικό υλικό από την εκδήλωση.
Επιτροπή Κατεχόμενων Δήμων
Επιτροπή Κατεχόμενων Κοινοτήτων
Τετάρτη, 17 Νοεμβρίου 2021

Κανένας Δεν Ξεχνά, Τίποτα Δεν Ξεχνιέται
2021-11-07

Τιμητικό δείπνο Προς Μέλη Επιτροπής Περιοδικού του Δήμου Κερύνειας
2021-10-04
Στις 29 Σεπτεμβρίου, 2021, η Δήμαρχος Κερύνειας, Ρίτα Ελισσαίου Κωμοδίκη και τα μέλη του Δημοτικού Συμβουλίου Κερύνειας παρέθεσαν τιμητικό δείπνο για όλους όσους συνέβαλαν τα τελευταία 5 χρόνια στην αξιόλογη έκδοση του Περιοδικού του Δήμου Κερύνειας και σε όλα τα μέλη των επιτροπών του Παγκύπριου Μαθητικού Διαγωνισμού του Δήμου Κερύνειας για τις ανεξάντλητες προσπάθειες που καταβάλουν κάθε χρόνο και κάνουν κατορθωτή την μεγάλη επιτυχία του Διαγωνισμού αυτού εδώ και 24 ολόκληρα χρόνια. Η Δήμαρχος ευχαρίστησε τα μέλη των επιτροπών για την έμπρακτη συμβολή τους στη διατήρηση της ιστορίας της αγαπημένης μας Κερύνειας, χάρη στην υπομονή και επιμονή τους και στην αγάπη που τρέφουν για την πόλη μας και τους ανθρώπους της.
Όσοι δημότες μας επιθυμούν να συμμετάσχουν σε στις πιο κάτω επιτροπές του Δήμου, παρακαλώ όπως επικοινωνήσετε με την γραμματεία του Δήμου στο 22818040 ή με ηλ. ταχυδρομείο στο: info@kyreniamunicipality.com
ΕΠΙΤΡΟΠΗ ΛΥΚΕΙΩΝ (Δοκίμιο)
Άννα Νεοφύτου
Ηλιόπουλος Πασχάλης
Μαρία Οικονομίδου
Δρ. Κωνσταντίνος Κουνναμάς
Βαλεντίνα Σαλτέ
Γιάννα Χρυσάφη
ΕΠΙΤΡΟΠΗ ΓΥΜΝΑΣΙΩΝ (Ζωγραφική)
Κλέα Στρογγυλού
Γιώργος Σπύρου
Στέλλα Σεκκίδου Παπαδημητρίου
ΕΠΙΤΡΟΠΗ ΔΗΜΟΤΙΚΩΝ (Έκθεση Ιδεών)
Ρένα Κωφού
Δώρα Κατσελλή
Μαίρυλιν Ζαννέτου
Πόπη Ιακώβου (επιθεωρήτρια δημοτικής εκπαίδευσης)
ΕΠΙΤΡΟΠΗ ΠΕΡΙΟΔΙΚΟΥ
Ελένη Καλαβά
Απόλλων Κουμίδης
Άννα Νεοφύτου
Τάκης Νεοφύτου
Πέτρος Χατζηχριστοδούλου
Αυγή Πάρπα Σοφοκλέους
Χριστίνα Καραφυλλίδου
Γιώργος Θεοφίλου
